
Projektas


LIETUVOS RESPUBLIKOS
ADMINISTRACINIŲ NUSIŽENGIMŲ KODEKSO 195 STRAIPSNIO PAKEITIMO ĮSTATYMAS

2025 m.                           d. Nr.
Vilnius

1 straipsnis. 195 straipsnio pakeitimas
Pakeisti 195 straipsnį ir jį išdėstyti taip:
„195 straipsnis. Skolininkų, kuriems buvo perskolintos valstybės vardu gautos paskolos, arba skolininkų, už kurių įsipareigojimų įvykdymą garantuoja valstybė, neteisingos informacijos pateikimas, jos nepateikimas ar pavėluotas pateikimas arba veiksmų atlikimas be reikiamo leidimo
1.	Skolininkų, kuriems buvo perskolintos valstybės vardu gautos paskolos, arba skolininkų, už kurių įsipareigojimų įvykdymą garantuoja valstybė, neteisingos informacijos pateikimas arba reikalingų dokumentų nepateikimas ar pavėluotas pateikimas Lietuvos Respublikos finansų ministerijai arba kitam subjektui, kuris administruoja Finansų ministerijos perduotas perskolinamas paskolas, valstybės garantijas ir kitus turtinius įsipareigojimus, pagal Lietuvos Respublikos valstybės skolos įstatymą
užtraukia baudą nuo trijų šimtų iki penkių šimtų šešiasdešimt eurų.
2. Veiksmų, kuriems pagal Valstybės skolos įstatymą reikalingas Finansų ministerijos arba kito subjekto, kuris pagal Valstybės skolos įstatymą administruoja Finansų ministerijos perduotas perskolinamas paskolas, valstybės garantijas ir kitus turtinius įsipareigojimus, rašytinis leidimas, atlikimas neturint šio leidimo
užtraukia baudą nuo trijų šimtų iki vieno tūkstančio vieno šimto penkiasdešimt eurų.“

2 straipsnis. Įstatymo įsigaliojimas
Šis įstatymas įsigalioja 2026 m. sausio 1 d.


Skelbiu šį Lietuvos Respublikos Seimo priimtą įstatymą.

Respublikos Prezidentas





